

REPUBLIKA HRVATSKA

VARAŽDINSKA ŽUPANIJA

OPĆINA VIDOVEC

Općinsko vijeće

KLASA: 021-05/15-01/05

URBROJ: 2186/10-01/1-15- 04

Vidovec, 01. lipnja 2015.

**ODLUKE I ZAKLJUČCI DONIJETI NA**

**16. SJEDNICI**

**OPĆINSKOG VIJEĆA OPĆINE VIDOVEC**

**ODRŽANE DANA 01. lipnja 2015. GODINE**

ODLUKA : o neodobrenju izgradnje bioplinskog postrojenja na području općine Vidovec

Općinsko vijeće Općine Vidovec raspravljalo je o potencijalnoj izgradnji bioplinskog postrojenja na području općine Vidovec između naselja Krkanec i Tužno.

Općinsko vijeće Općine Vidovec je, po izlaganju predstavnika Prehrambene industrije Vindija d.d. Varaždin te međusobne rasprave članova Općinskog vijeća Općine Vidovec, donijelo Odluku da se Prehrambenoj industriji Vindija d.d. Varaždin ne odobri izgradnja bioplinskog postrojenja između naselja Krkanec i Tužno, odnosno da se u Izmjenama i dopunama Prostornog plana uređenja Općine Vidovec ne predvidi lokacija za izgradnju bioplinskog postrojenja. Ova Odluka stupa na snagu danom donošenja.

ODLUKA : o prihvaćanju Godišnjeg izvještaja o izvršenju Proračuna Općine Vidovec za 2014. godinu

Općinsko vijeće Općine Vidovec prihvaća Godišnji izvještaj o izvršenju Proračuna Općine Vidovec za 2014. godinu.

Godišnji izvještaj o izvršenju Proračuna Općine Vidovec za 2014. godinu objaviti će se u „Službenom vjesniku Varaždinske županije“.

Ova Odluka stupa na snagu danom donošenja.

ODLUKA : o prihvaćanju Izvješća o izvršenju Godišnjeg programa održavanja komunalne infrastrukture na području općine Vidovec, Izvješća o izvršenju Programa gradnje objekata i uređaja komunalne infrastrukture na području općine Vidovec te Izvješća o izvršenju Programa javnih potreba u društvenim djelatnostima Općine Vidovec za 2014. godinu

Općinsko vijeće Općine Vidovec prihvaća:

1. Izvješće o izvršenju Godišnjeg programa održavanja komunalne infrastrukture na području Općine Vidovec za 2014. godinu,
2. Izvješće o izvršenju Programa gradnje objekata i uređaja komunalne infrastrukture na području Općine Vidovec za 2014. godinu,
3. Izvješće o izvršenju Programa javnih potreba u društvenim djelatnostima Općine Vidovec za 2014. Godinu

Izvješća Programa iz članka 1. ove Odluke objaviti će se u „Službenom vjesniku Varaždinske županije“. Ova Odluka stupa na snagu danom donošenja.

ZAKLJUČAK : o prihvaćanju Odluke o raspodjeli rezultata poslovanja Općine Vidovec za 2014. godinu

Općinsko vijeće Općine Vidovec prihvaća Odluku o raspodjeli rezultata poslovanja Općine Vidovec za 2014. godinu.

Odluka iz članka 1. ove Odluke objaviti će se u „Službenom vjesniku Varaždinske županije“.

Ova Odluka stupa na snagu danom donošenja.

ODLUKA : o prihvaćanju Izvještaja o obavljenom popisu sa stanjem na dan 31.12.2014. godine

Općinsko vijeće Općine Vidovec prihvaća Izvještaj o obavljenom popisu sa stanjem na dan 31.12.2014. godine. Ova Odluka stupa na snagu danom donošenja.

ZAKLJUČAK : o donošenju Odluke o prihvaćanju Pravila za osnivanje i djelovanje destinacijskog „PPS KLUBA“ i osnivanju „“PPS KLUBA“ VARAŽDINSKA REGIJA

Općinsko vijeće Općine Vidovec donosi Odluku o prihvaćanju Pravila za osnivanje i djelovanje destinacijskog „PPS KLUBA“ i osnivanju „“PPS KLUBA“ VARAŽDINSKA REGIJA.

Ova Odluka stupa na snagu danom donošenja.

ZAKLJUČAK : o prihvaćanju Odluke o izmjenama i dopunama Odluke o komunalnom doprinosu Općine Vidovec

Općinsko vijeće Općine Vidovec prihvaća Odluku o izmjenama i dopunama Odluke o komunalnom doprinosu Općine Vidovec.Ova Odluka stupa na snagu danom donošenja.

ODLUKA : o određivanju visine najma rukometnog igrališta u vlasništvu Općine Vidovec za postavljanje šatora povodom obilježavanja Dana Općine Vidovec

Općinsko vijeće Općine Vidovec suglasno je da Autoprijevoz, trgovina i ugostiteljstvo, vlasnika Miroslava Ris, na rukometno igralište iza zgrade Općine Vidovec postavi šator povodom obilježavanja Dana Općine Vidovec i proslave svetog Vida u dane 12., 13., 14. i 15. lipnja 2015. godine.

Općinsko vijeće Općine Vidovec određuje cijenu najma za postavljanje šatora u visini 2.500,00 kuna za sva četiri dana, uz obvezno sklapanje ugovora između Općine Vidovec i Autoprijevoza, trgovine i ugostiteljstva, vlasnika Miroslava Ris.

Ovom Odlukom stavlja se van snage Odluka Općinskog vijeća Općine Vidovec KLASA: 410-01/15-01/01, URBROJ: 2186/10-01/1-15-02 od 29. travnja 2015. godine.

Ova Odluka stupa na snagu danom donošenja.

ODLUKA : o dodjeli novčanih nagrada za postignute izvrsne rezultate u školovanjuOpćinsko vijeće Općine Vidovec suglasno je sa prijedlogom općinskog načelnika o dodjeli novčanih nagrada za postignute izvrsne rezultate u školovanju i to da se:

- **Lauri Težak** iz Nedeljanca, Varaždinska 195 i **Alojziju Košiću** iz Krkanca, Kneza Branimira 43 dodjeli novčana nagrada u iznosu od 1.000,00 kuna neto po učeniku za postignute rezultate na državnim natjecanjima,

- **Nikoli Zagorec** iz Šijanca, Kralja Bele IV 32, studentu 5. godine medicine, dodjeli novčana nagrada za postignuti prosjek ocjena na studiju (5,00) i potpora za studijsko putovanje u Indoneziju u iznosu od 3.000,00 kuna neto,

- najboljem učeniku/najboljoj učenici, na prijedlog Osnovne škole Vidovec i Osnovne škole Tužno, dodjeli novčana nagrada u iznosu od 1.000,00 neto kuna po učeniku/učenici.

Sredstva iz članka 1. ove Odluke osigurati će se u Proračunu Općine Vidovec.

Ova Odluka stupa na snagu danom donošenja.

OPĆINSKO VIJEĆE OPĆINE VIDOVEC

PREDSJEDNIK

Zdravko Pizek